text: Upptaktin til dystin var annars ikki tann besta hjá Dan og hansara monnum. Fríggjadagin fekk Tobias skaað undir venjing, og undir upphitingini í dag mátti Alex eisini gevast.
text: #000001
text: Tað eydnaðist tó at koma framum, tá Hannes setti mótstøðumann av, áðrenn hann lyfti perfekt til Hugin, sum stútaði í netið, og so komu nervarnir líka sum upp á pláss. Tað kundi verið til meira undan steðginum, men Hannes visti kanska ikki heilt, hvussu leysur hann var, og so var tann møguleikin burturi.
text: #000004
text: Hannes brúkti tó bert 40 sekund eftir steðgin, áðrenn hann hevði bøtt um skaðan. Í fyrsta álopinum eftir steðgin varð Ragnar sendur avstað í høgru. Ein verjuspælari fekk blokkað innleggið, men ikki longur enn til Hannes, sum sendi leðurkúluna flatt í netið.
text: #000005
text: So vóru vit á cruise-control, og lagið á og uttan fyri vøllin gjørdist bara betri. Okkara menn sótu á at kalla øllum, og tá heimamenninir loksins leitaðu sær frameftir, revsaðu vit teir. Hesa ferð varð Benjamin sendur avstað, og so kundi hann rulla bóltin til ein púra leysan Hugin, sum skoraði sítt næsta mál.
text: #000006
text: Benjamin slapp sjálvur at seta punktum, tá hann átti seinasta fótin eftir uppspæl í høgru, og so var bara spurningur, hvussu trygt alt skuldi verða. Málini gjørdust ikki fleiri, men tað var hugaligt at sígga, at bæði Pingel og Andrass komu inn, og tað ber boð um, at Dan skjótt hevur fleiri kort at blanda. Men tað sigur einki um, at vit skulu hava ein annan centerforward, tí vikarurin gjørdi tað nú slettis ikki so galið 😉
text: #000007